Entoloma sericellum

Entoloma sericellum Entolomataceae familiako onddo espezie bat da. Haragi gutxi du eta ez du sukaldaritzarako balio.

Sinonimoa: Albolectonia sericella.

Deskribapena 
Kapela: 2 cm arteko diametrokoa besterik ez, ganbiletik laura eta erdialdean pixka bat hondoratua, ertz inkurbatua eta izurtua. Ildaskatu gabeko azala, zetaduna, zuria (heltzean horixka).

Orriak: Zabal, eskotatuak, sabeldunak, zuriak (esporak eman ondoren izokin-arrosa kolorekoak).

Orri eskotatuak: Oinera iritsi baino  lehentxeago eskote txiki bat duten orriak.

Hanka: Liraina, zilindrikoa, kapelaren kolorekoa.

Haragia: Urria, zuria. Usain gabea eta zapore gabea.

Etimologia: Entoloma grekotik dator; ertza barrurantz biribildua esan nahi du. Sericellum epitetoa, gazur, esan nahi duen "sérum" hitzetik dator edo zetazkoa, esan nahi duen "séricus" hitzetik. Hankak zetadun itxura duelako.

Jangarritasuna 
Interes gastronomikorik gabea.

Nahasketa arriskua 
Entoloma cephalotrichum delakoarekin nahas daiteke, hau goroldiotan hazten da. Entoloma sericeum espezieak izenean bakarrik du antza.

Sasoia eta lekua 
Neguan. Cistus ladanifer, erromeroa edo oteak dauden sastrakadietan. Sasiak ezkutuan eta babestuta gordetzen duelako oharkabean pasatzen da. Higrocybe txiki batzuen habitat bera du.

Banaketa eremua 
Kanada, Ameriketako Estatu Batuak, Puerto Rico, Guadalupe, Dominika, Guyana, Brasil Europa, Islandia, Errusia, Kazakhstan, Taiwan, Japonia, Australia, Zeelanda Berria.

Erreferentziak

Kanpo estekak 

Entoloma
Kanadako onddoak
Ameriketako Estatu Batuetako onddoak
Europako onddoak
Errusiako onddoak
Japoniako onddoak
Australiako onddoak
Zeelanda Berriko onddoak
Islandiako onddoak
Guyanako onddoak
Dominikako onddoak
Kazakhstango onddoak
Taiwango onddoak
Guadalupeko onddoak
Brasilgo onddoak
Puerto Ricoko onddoak
Costa Ricako onddoak